רומראטו גדל במחלקת הנוער של טוונטה. ב-21 בדצמבר 2018 ערך את הופעת הבכורה שלו בקבוצה הבוגרת של המועדון, כשנכנס כמחליף בדקה ה-90 בניצחון 0–2 על נאק ברדה במסגרת המחזור ה-19 בליגת המשנה ההולנדית לעונת . הוא ערך שלוש הופעות ליגה במדי המועדון בעונה זו, בה העפיל המועדון לליגת העל ההולנדית. ב-3 באוגוסט 2019 ערך רומראטו את הופעת הבכורה שלו בליגת העל ההולנדית, בתיקו 1-1 נגד פ.ס.וו. איינדהובן במסגרת המחזור הראשון לעונת 2019/2020. הוא ערך 45 הופעות בליגת העל ההולנדית בשתי עונותיו עם המועדון, ובסך הכל ערך 48 הופעות ליגה במדי המועדון.
ב-23 באוגוסט 2021 הושאל רומראטו למשך עונה אחת לווילם II מליגת העל ההולנדית. ב-28 באוגוסט הוא ערך את הופעת הבכורה שלו במועדון, בניצחון 0–1 על זוולה במסגרת המחזור השלישי בליגה לעונת 2021/2022. ב-10 בדצמבר הוא הבקיע את שערו היחיד במועדון, שער הבכורה שלו בקריירה, בהפסד 1–3 לקמבור במסגרת המחזור ה-16 באותה עונה. הוא ערך 21 הופעות ליגה במדי וילם II במהלך תקופת ההשאלה.
ב-26 ביוני 2022 חתם רומראטו על חוזה לשנתיים בקבוצת הפועל תל אביב.
אפקט טרל
ריקודי התה (להט&quot;ב)
ריקודי התה (באנגלית: Tea dances) היו אירועים תרבותיים לרווקים הומוסקסואליים שאורגנו בימי ראשון אחר הצהריים בניו יורק בשנות ה-50 וה-60 של המאה ה-20. הריקודים המקוריים כללו שתיית תה. השם מרמז לריקודי התה המסורתיים באנגליה.
היסטוריה.
עד אמצע שנות ה-60 של המאה ה-20, לא היה חוקי למכור אלכוהול להומואים, ומשטרת ניו יורק הייתה עורכת פשיטות על מפעלים המשרתים אותם. לפיכך, הומוסקסואלים באזור החלו לקיים את הטי דאנס מחוץ לעיר כמקום חלופי לפגישה בימי ראשון אחר הצהריים (בעיקר בפייר איילנד, צ'רי גרוב , פייר איילנד פיינס ). מאחר שהגישו תה ולא אלכוהול, האירועים לא עברו על החוק. מאחר שאירועים אלו נערכו אחר הצהריים, המשתתפים יכלו לתפוס מעבורת ולחזור הביתה ולהיות מוכנים לעבודה ביום שני בבוקר.
ריקודי תה התפשטו מעבר לניו יורק ואפילו התקיימו בשנות ה-90 של המאה ה-20, בין היתר גם במיאמי, פורט לודרדייל, פרובינסטאון , לוס אנג'לס וסן פרנסיסקו.
ככל שההומוסקסואליות התקבלה על ידי החברה, ולא הייתה מנוגדת לחוק, ריקודי התה התחלו להתקיים בגיי ברים, ובמועדוני סירקואיט פארטי, וכן עדיין מתקיימים במספר יעדי חופשה הומוסקסואלים, כגון פייר איילנד.
בריאות מינית
בריאות מינית (באנגלית: Sexual and reproductive health) הוא תחום מחקר, הממוקד בחקר בריאות מערכת הרבייה של הפרט והרווחה המינית של הפרט בכל שלבי החיים.
ניתן להגדיר את המונח רווחה מינית בצורה רחבה יותר לפי האופן בו ארגון הבריאות העולמי מגדיר בריאות - כ"מצב של רווחה גופנית, נפשית וחברתית מלאה, ולא רק היעדר של מחלה או חולשה" - ועל כן רווחה מינית כוללת את יכולתו של האדם לקיים יחסי מין אחראיים, מספקים ובטוחים והחופש של הפרט להחליט אם, מתי ובאיזו תדירות לעשות זאת. לפי ההגדרה של סוכנויות האו"ם בריאות מינית ופוריות ככוללות רווחה גופנית ונפשית בנוסף למיניות עצמה. פרשנות נוספת כוללת גישה לחינוך מיני, גישה לשיטות בטוחות, יעילות, סבירות ומקובלות למניעת הריון, וכמו גם גישה לשירותי בריאות מתאימים, שכן היכולת של נשים לעבור בבטחה את שלבי ההריון והלידה יכולה לספק לזוגות את הסיכוי הטוב ביותר ללדת תינוקות בריאים.
ישנו מצב של אי שוויון בכל הנוגע לשירותי בריאות הרבייה עבור אוכלוסיות רבות ברחבי העולם. אי השוויון בתחום זה נוטה להשנות בהתאם למצב הסוציו-אקונומי, רמת ההשכלה, הגיל, המוצא האתני, האמונה הדתית, והמשאבים הזמינים בסביבה של כל אדם. לעיתים רבות לאנשים עם הכנסה נמוכה אין גישה לשירותי בריאות מתאימים או ידע כיצד לשמור על בריאות הרבייה.
פייר איילנד
פייר איילנד (באנגלית: Fire Island; באופן מילולי: אי האש) הוא אי שנמצא בניו יורק, ארצות הברית.
לעיתים, השם משמש להתייחסות קולקטיבית לא רק לאי המרכזי, אלא גם לאי לונג ביץ' ברייר, לאי ג'ונס ביץ' ולאי ווסטהמפטון. ב-2012, לאחר פגיעתה של הוריקן סנדי, האי חולק ל-2 איים. שטח הקרקע של פייר איילנד הוא כ-.
במפקד אוכלוסין שנערך ב-2010, גרו 292 תושבים על האי.
הסרט "פייר איילנד" נקרא על שמו של האי.
כגיי וילג'.
הכפרים צ'רי גרוב ופייר איילנד פיינס יחדיו מהווים גיי וילג' מאז אמצע המאה ה-20. התרבות מלאת המסיבות של שנות ה-70 שלפני הופעת ה-HIV/איידס מתוארת ברומן של אנדרו הולראן מ-1978, "Dancer from the Dance" . הבוטל (כיום מלון גרוב) היה מקום אירוח גיי פרנדלי שהפעיל ריקודי תה פופולריים בימי ראשון אחר הצהריים. צ'רי גרוב מכנה את עצמה "העיירה ההומו-לסבית הראשונה של אמריקה". לפייר איילנד יש "סצנה גיי איקונית", ומלון גרוב הוא המלון היחיד במדינת ניו יורק שאוסר על כניסה לאנשים מתחת לגיל 21 (בעיקר בגלל שהכניסה למלון הוא דרך בר).
דרפאנאספיס
דרפאנאספיס (שם מדעי: "Drepanaspis") הוא סוג של דג קדום מהקבוצה הנכחדת דמויי פטרספידים שחי בתחילת תקופת הדבון שבעידן הפלאוזואיקון באירופה. הוא היה קרובו של הצפלספיס, שחי באותה תקופה ובאותו אזור.
מאפיינים.
משמעות שמו של דג קדום זה היא שריון מגל. המאובנים של דג זה התגלו רק בגרמניה. אורכו של דג זה היה סנטימטרים בודדים והוא היה בעל גוף משוריין שהגן עליו מטורפים, כמו עקרבי מים או סילוניות גדולות. הפה של דג זה פנה כלפי מעלה ועיניו הקטנות עזרו לו לחפש מזון בקרקעית הים.
דג זה נכחד לאחר תחילת הדבון והוחלף בדגים בעלי שריון גדולים יותר. הוא תואר לראשונה בשנת 1887.
דני שלום
דניאל (דני) שלום (נולד ב-1947 בלוד) הוא היסטוריון, פרשן צבאי לשעבר וצייר תעופה ישראלי. נודע לרוב בשל ספרי היסטוריית התעופה הצבאית בישראל שפרסם.
שלום נולד ב-1947 וגדל בלוד. בילדותו היה מבלה זמן רב בציור מטוסים בנמל התעופה בלוד (כיום בן-גוריון), שם התפתחה האהבה שלו לתעופה. הוא למד בישיבה תיכונית ברמת גן והתגייס לצה"ל כאלחוטן. מ-1970 עד 1981 ניהל את מרכז התיעוד ההנדסי באלישרא. במקביל עבד במחלקת משקל ואיזון של פרויקט מטוס הערבה בין השנים 1969 עד 1979. בשנת 1972 למד היסטוריה ומדעי המדינה באוניברסיטת בר-אילן.
כמו כן, היה כתב וצייר של בטאון חיל האוויר זאת לפני שהקים את בטאון "באויר". לאחר מכן היה לעורך והכתב הצבאי של העיתון הצופה למשך עשרים שנה בין השנים 1990–2010. במהלך עבודתו ככתב הצבאי, הוציא רישיון טיס אזרחי, אך טס על דגמי מטוסים רבים, ביניהם צבאיים כגון הצוקית, הסקייהוק והפנטום של חיל האוויר.
בשנת 2013, במלאת 100 שנה לנחיתת המטוס הראשון בארץ ישראל, הבלריו 11, בהטסת הטייס הצרפתי ז'יל ודרין, ציין שלום את המאורע עם מספר פרויקטים. כתב את אנציקלופדיה יפעת, אנציקלופדיה מעמיקה הסוקרת את כל אירועי התעופה בישראל. יזם ובנה את פרויקט שחזור דגם של מטוס הבלריו 11 במכללת הולץ בתל אביב עבור תצוגה במוזיאון לתעופה וחלל ראשון לציון שאותו אף הקים בעצמו כפרויקט לציון המאורע. המוזיאון כולל מעל ל-20 מטוסים, ביניהם צבאיים ואזרחיים וכן תערוכה על ראשית התעופה בישראל.
שלום עוסק בתיעוד התעופה בישראל בכתיבת ספרי היסטוריה, ביוגרפיות של טייסים ואנשי צבא ובציור ציורי-שחזור מדויקים של אירועים משמעותיים בתולדות המדינה.
מוקדמות יורו 2024
מוקדמות יורו 2024 הוא טורניר כדורגל עתידי, שיתקיים בין מרץ 2023 למרץ 2024, ובמסגרתו יתמודדו 54 הנבחרות לאומיות החברות באופ"א על 23 מקומות ליורו 2024. 20 נבחרות יעפילו משלב הבתים, ועוד 3 נבחרות יעפילו משלב הפלייאוף, ויצטרפו ל, מארחת הטורניר, שהעפילה אוטומטית. שלב הפלייאוף יכלול נבחרות על סמך הישגיהן בליגת האומות.
נבחרות משתתפות.
כל נבחרות הכדורגל החברות באופ"א זכאיות להשתתף בתחרות המוקדמות, כאשר הנבחרת המארחת () העפילה ישירות לטורניר הסופי. 54 הנבחרות הנותרות יחולקו לעשרה בתים, כאשר 6 בתים יכילו 5 נבחרות ו-4 בתים יכילו 6 נבחרות.
הושעתה מכל תחרויות אופ"א ב-28 בפברואר 2022 עקב הפלישה הרוסית לאוקראינה. עם זאת, טרם ידוע כיצד תשפיע החלטה זו על השתתפותה של רוסיה במוקדמות יורו 2024.
מבנה התחרות.
מבנה התחרות יהיה בדומה למוקדמות יורו 2020, כאשר שלב הבתים יקבע 20 מתוך 23 הנבחרות שיעפילו לטורניר הגמר ויצטרפו למארחת גרמניה. 54 הנבחרות שישתתפו בתחרות יוגרלו לעשרה בתים, כאשר שישה מהם יכילו חמש נבחרות והארבעה הנותרים יכילו שש נבחרות. הגרלת שלב הבתים תתקיים ב-9 באוקטובר 2022, לאחר סיומו של שלב הליגה בליגת האומות 2022/2023. ארבע הנבחרות שיסיימו במקומות הראשונים בליגה א' וישתתפו בגמר ליגת האומות, יוגרלו לבתים בני חמש נבחרות, על מנת לאפשר את קיומו של גמר ליגת האומות ביוני 2023. שלב הבתים ישוחק במתכונת בית-חוץ בסבבי משחקים כפולים בחודשים מרץ, יוני, ספטמבר, אוקטובר ונובמבר 2023. המנצחת והסגנית בכל בית יעפילו ישירות לטורניר הגמר.